Az idei világbajnokság első találkozóját november 20-án, vasárnap rendezik, magyar idő szerint 17 órai kezdettel. A nyitómérkőzésen a házigazda Katar fog pályára lépni, ellenfele pedig a dél-amerikai Ecuador lesz. E két csapat az A-csoportban szerepel, mellettük még ott van Hollandia, valamint Szenegál. A helyszín az Al-Bayt Stadion lesz.
A mérkőzést megelőzően megtartják a torna nyitóceremóniáját is, de egyelőre kérdés, hogy milyen sztárfellépők lesznek. Annyit viszont már tudunk, hogy ott lesz a koreai BTS egyik tagja, Jung Kook (ezt a Twitter fiókjukon jelentették be), az amerikai Black Eyed Peas illetve a kanadai énekes és filmsztár Nora Fatehi, aki a 2022-es vb egyik hivatalos dalát fogja előadni, a Light the Sky-t. Egyes sajtóinformációk szerint Robbie Williams, valamint Dua Lipa neve is felmerült, hogy jelen lehet a megnyitón. Utóbbi viszont ezt tagadta.